Cuneiform Tablet Kt 94/k 1262 (AKT 6a 119)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
i-dí-sú-in DUMU i-ba-a-a ša a-na ša-lim-a-šur DUMU i-sú-rik₁₃ ra-bi-ṣa-am e-ḫu-za-ni ù ṭup-pá-am ša a-lim{ki} a-na ša-sú-ḫi-šu il₅-qé-a-ni i-mì-ig-ru-ma ni-iš a-lim{ki} i-na kà-ni-iš it-mu-ú i-dí-sú-in ki-ma a-ḫa-tí-šu a-ḫi-šu ù a-ḫa-at a-bi-šu i-dí-sú-in it-ma ù ša-lim-a-šur a-na ḫu-bu-ul i-ba-a-a a-bi-šu-nu a-na i-dí-sú-in ù a-ḫi-šu DUMU i-ba-a-a ù-lá i-tù-wa-ar-šu-nu-tí a-ḫu-um a-na a-ḫi-im ù-la i-tù-wa-ar a-na a-wa-tim a-ni-a-tim ni-iš a-lim{ki} it-mu-ú ITU.1.KAM ḫu-bu-ur li-mu-um a-lá-ḫu-um DUMU i-na-aḫ-DINGIR IGI ḫu-ra-ṣí DUMU šé-ep-a-lim-ki IGI {d}MAR.TU-ba-ni DUMU ma-na-na IGI ṣí-lu-lu DUMU ú-ku IGI a-ta-dí-a DUMU en-na-nim IGI a-šur-iš-ta-kál DUMU a-šur-SIPA IGI en-nam-a-šur DUMU me-ra-ni <gap> DUMU ni-zi-im a-ṣé-er ḫu-bu-ul a-bi₄-šu it-bu-lu ú 3.33333 ma-na KÙ.BABBAR ša-lim-a-šur a-na i-dí-sú-in DUMU i-ba-a i-na ga-ma-ar a-wa-tim i-ša-qal IGI a-we-li a-ni-ú-tim a-wa-tum a-ni-a-tum i-gi₅-im-ra <gap>